Infoboks Island - Danmark UEFA Nations League A Gruppe 2 (11/10) YouBet 3,85 3,35 2,00 bet365 3,75 3,40 2,00

YouSee og Discovery bliver ikke enige om en aftale inden nytår, men YouSees direktør, Jacob Mortensen, håber, at parterne kan lande et samarbejde i det nye år.

YouSee og Discovery har længe været i forhandlinger, men nu står det klart, at parterne ikke bliver enige om en aftale inden nytår.

Det betyder, at Discoverys kanaler udgår af YouSees udvalg, og dermed kan en stor del af befolkningen ikke længere se de fodboldkampe, som Discovery har rettigheder til.

- Desværre har vi endnu ikke kunne finde en løsning, der både sikrer en fornuftig pris og mere valgfrihed til vores kunder, siger direktør for YouSee, Jacob Mortensen, i en pressemeddelelse.

- Derfor må vi erkende, at vi ikke når at lukke en aftale med Discovery Networks og bliver nødt til at varsle vores kunder om, at Discovery’s kanaler ikke vil være en del af vores udvalg fra årsskiftet.

- Det er vi kede af på vegne af vores kunder, og jeg kan forsikre, at vi vil forhandle videre, og håber, at vi senere i det nye år igen kan tilbyde Discovery Networks indhold i vores tv-produkter.

Direktøren håber dog, at det ender med et samarbejde med Discovery.

- Vi har haft et langvarigt samarbejde med Discovery Networks, og det ønsker vi fortsat at have.

- Vi har mange kunder, der sætter stor pris på Discovery Networks’ indhold, og vi ønsker fortsat at lave en aftale, hvor alle Discovery Networks’ kanaler er tilgængelige i Bland Selv, og hvor landsholdets kvalifikationskampe fortsat er en del af alle vores tv-pakker.

YouSee skriver, at det blandt andet er økonomien, der skiller parterne ad, for de er ikke interesserede i at blive ved at hæve priserne.

YouSees cirka 1,2 millioner kunder kan dermed ikke se en række 3F Superliga-kampe, A-landsholdets kampe samt Europa League.